CELEX: 62008CN0109
Language: mt
Date: 2008-03-10 00:00:00
Title: Kawża C-109/08: Rikors ippreżentat fl- 10 ta' Marzu 2008 — Il-Kummissjoni tal-Komunitajiet Ewropej vs Ir-Repubblika Ellenika

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/15
            
         Rikors ippreżentat fl-10 ta' Marzu 2008 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-109/08)
   (2008/C 116/27)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentant: Maria Patakia)
   
      Konvenuta: Ir-Repubblika Ellenika
   Talbiet tar-rikorrenti
   
               —
            
            
               tiddikjara li billi ma adottatx il-miżuri neċessarji biex teżegwixxi s-sentenza mogħtija mill-Qorti tal-Ġustizzja fis-26 ta' Ottubru 2006, fil-kawża C-65/05, ir-Repubblika Ellenika naqset milli twettaq l-obbligi tagħha taħt l-Artikoli 28 KE, 43 KE, 49 KE u l-Artikolu 8 tad-Direttiva 98/34/KE (1);
            
         
               —
            
            
               tordna lir-Repubblika Ellenika tħallas lill-Kummissjoni penalità ta' EUR 31 798,80 għal kull ġurnata ta' dewmien fl-eżekuzzjoni tas-sentenza mogħtija fil-kawża C-65/05 mid-data meta tingħata s-sentenza f'din il-kawża, sad-data meta tiġi eżegwita s-sentenza fil-kawża C-65/05;
            
         
               —
            
            
               tordna lir-Repubblika Ellenika tħallas lill-Kummissjoni somma f'daqqa kuljum ta' EUR 9 636 mill-ġurnata ta' l-adozzjoni tas-sentenza fil-kawża C-65/05 sad-data meta tingħata s-sentenza f'din il-kawża jew sad-data ta' l-eżekuzzjoni tas-sentenza fil-kawża C-65/05, f'każ li dan jiġri qabel;
            
         
               —
            
            
               tikkundanna lir-Repubblika Ellenika għall-ispejjeż.
            
         Motivi u argumenti prinċipali
   
               1.
            
            
               Il-Qorti tal-Ġustizzja tal-Komunitajiet Ewropej tat, fis-26 ta' Ottubru 2006, sentenza fil-kawża C-65/05 kontra r-Repubblika Ellenika, fejn ġie deċiż li:
               
                            
                        
                        
                           Billi fl-Artikoli 2(1) u 3 tal-Liġi Nru 3037/2002 introduċiet il-projbizzjoni, taħt piena ta' sanzjonijiet penali jew amministrattivi previsti fl-Artikoli 4 u 5 ta' l-istess liġi, ta' l-installazzjoni u l-użu ta' kull logħba elettrika, elettromekkanika u elettronika, inklużi l-logħbiet kollha tal-kompjuter, fil-postijiet pubbliċi u privati kollha, bl-eċċezzjoni ta' każinos, ir-Repubblika Ellenika naqset mill-obbligi imposti fuqha skond l-Artikoli 28 KE, 43 KE u 49 KE kif ukoll skond l-Artikolu 8 tad-Direttiva 98/34/KE, kif emendata mid-Direttiva tal-Parlament Ewropew u tal-Kunsill 98/48/KE, ta' l-20 ta' Lulju 1998.
                        
                     
         
               2.
            
            
               Wara li stiednet lir-Repubblika Ellenika tinformaha bi kwalunkwe miżuri regolamentari adottati biex teżegwixxi l-imsemmija sentenza tal-Qorti tal-Ġustizzja, il-Kummissjoni bagħtet lir-Repubblika Ellenika, skond l-Artikolu 228 KE, ittra ta' intimazzjoni u opinjoni motivata. Ir-Repubblika Ellenika ma rrispondiet għal ebda waħda minnhom.
            
         
               3.
            
            
               Konsegwentement, il-Kummissjoni kkonstatat li r-Repubblika Ellenika ma ħaditx il-miżuri neċessarji biex tikkonforma ruħha mas-sentenza msemmija iktar 'il fuq tal-Qorti tal-Ġustizzja u ddeċidiet li tippreżenta rikors quddiem il-Qorti tal-Ġustizzja kontra r-Repubblika Ellenika, skond l-Artikolu 228 KE.
            
         
               4.
            
            
               Fl-imsemmi rikors, il-Kummissjoni, minn naħa, titlob li l-Qorti tal-Ġustizzja jogħġobha tikkonstata li r-Repubblika Ellenika ma eżegwietx is-sentenza mogħtija mill-Qorti tal-Ġustizzja fis-26 ta' Ottubru 2006 fil-kawża C-65/05 u li, konsegwentement, hija naqset milli twettaq l-obbligi tagħha taħt l-Artikoli 28 KE, 43 KE, 49 KE u l-Artikolu 8 tad-Direttiva 98/34/KE; min-naħa l-oħra, tipproponi lill-Qorti tal-Ġustizzja li tordna lir-Repubblika Ellenika tħallas lill-Kummissjoni:
               
                           —
                        
                        
                           penalità ta' EUR 31 798,80 għal kull ġurnata ta' dewmien fl-eżekuzzjoni tas-sentenza mogħtija fil-kawża C-65/05 mid-data meta tingħata s-sentenza f'din il-kawża, sad-data meta tiġi eżegwita s-sentenza fil-kawża C-65/05;
                        
                     
                           —
                        
                        
                           somma f'daqqa kuljum ta' EUR 9 636 mill-ġurnata ta' l-adozzjoni tas-sentenza fil-kawża C-65/05 sad-data meta tingħata s-sentenza f'din il-kawża jew sad-data ta' l-eżekuzzjoni tas-sentenza fil-kawża C-65/05, f'każ li dan jiġri qabel.
                        
                     
         
      (1)  Direttiva tal-Parlament Ewropew u tal-Kunsill, tat-22 ta' Ġunju 1998, li tistabbilixxi proċedura dwar l-għoti ta' informazzjoni fil-qasam ta' l-istandards u r-regolamenti tekniċi u r-regoli dwar is-servizzi tas-Soċjetà ta' l-Informatika (ĠU L 204, 21.7.1998, p. 37).